আবার কি বাংলা ছবিতে রবীনা ট্যান্ডন!

কলকাতা: ‘টিপ টিপ বরষা পানি..’ গানের সঙ্গে নেচে বলিউড অভিনেত্রী এক সময় দর্শকদের মধ্যে আগুন ছড়িয়ে দিয়েছেন। এবার তাঁরই মেয়ে রাশা থারানির আসন্ন ছবির আইটেম সং ‘উই আম্মা..’ দারুণভাবে বলিউড দর্শকদের নজর কেড়েছে। অনেকেই বলছেন রবিনাকে টেক্কা দেবে মেয়ে রাশা।

রবিনা ট্যান্ডন (Raveena Tandon) এর সঙ্গে কলকাতার সম্পর্ক বহুদিনের। বহু বছর আগে তিনি একটি টেলিভিশন চ্যানেলের সিরিয়াল ‘সাহেব বিবি গুলাম’ অভিনয়ের সূত্রে নিয়মিত শুটিং করতে শহরে আসতেন। এছাড়াও টলিউডে তিনি রবীন্দ্রনাথ ঠাকুরের লেখা ‘ল্যাবরেটরি’ গল্প নিয়ে তৈরি রাজা সেনের ছবিতে তিনি প্রধান চরিত্রে অভিনয় করেছিলেন। সঙ্গে ছিলেন সাহেব চট্টোপাধ্যায়।মাঝেমধ্যেই যিনি আসতেন একটি বাংলা চ্যানেলের ড্যান্স রিয়েলিটির অনুষ্ঠানে যোগ দিতে।

আরও পড়ুন: টলিউডের রেষারেষি! তড়িঘড়ি থানায় হাজির পরিচালক

এবার শোনা যাচ্ছে তিনি নাকি আরেকটি বাংলা ছবিতে অভিনয় করতে পারেন। এবার অ্যাকশন থ্রিলারে নাকি একটি বিশেষ চরিত্রে দেখা যেতে পারে পঞ্চাশোর্ধ রবীনা ট্যান্ডনকে। এই থ্রিলারে এক পুলিশ অফিসারের চরিত্রে দেখা যাবে নাকি অভিনেতা বনি সেনগুপ্তকে। ছবিটির নাম ‘বানসারা’। পরিচালক আতিউল ইসলাম । ছবিতে এক মাফিয়া চক্রের মাথা হিসেবে দেখা যাবে অভিনেত্রী অপরাজিতা আঢ্যকে। এই ছবিতেই একটি গুরুত্বপূর্ণ চরিত্রে বলিউড অভিনেত্রী রবীনাকে দেখা যেতে পারে। রহস্য ঘন সিরিজ কিংবা ছবিতে এর আগেও অভিনেত্রীকে দেখা গেছে তবে বাংলায় এই প্রথম কোন রহস্য উন্মোচনের ছবিতে তাঁকে দেখা যাবে।
জানা যাচ্ছে ইতিমধ্যেই পুরুলিয়াতে ছবির শুটিং শুরু হয়ে গেছে। চলতি বছরের মাঝামাঝি বড় পর্যায় ছবিটি মুক্তি পেতে পারে।